Σάνι Κίνγκσλεϊ

Ο Σάνι Κίνγκσλεϊ (9 Σεπτεμβρίου 1981) είναι Νιγηριανός πρώην μεσοεπιθετικός ποδοσφαιριστής με πορτογαλικό διαβατήριο.

Βιογραφικό
Ο Κίνγκσλεϊ γεννήθηκε στις 9 Σεπτεμβρίου του 1981 και ξεκίνησε την καριέρα του από την Φατίμα. Το 2001 πήρε την απόφαση να συνεχίσει την καριέρα του στην Κάλντας, ομάδα Β’ κατηγορίας της Πορτογαλίας, όπου έμεινε για δύο σεζόν έχοντας 67 συμμετοχές και 14 γκολ. Το 2003 μεταγράφηκε στην Μπέιρα Μαρ, ομάδα πρώτης κατηγορίας της χώρας, όπου ήταν βασικό στέλεχος. Συνολικά είχε σε δύο χρόνια παρουσίας στην ομάδα 61 συμμετοχές και 7 γκολ. Το 2005 αποκτήθηκε από την αιγυπτιακή Ζαμάλεκ ΣΚ, χωρίς όμως να καταφέρει να ξεχωρίσει (5 συμμετοχές χωρίς τέρμα).

Τον Ιανουάριο του 2007 αποκτήθηκε από την ΑΕΚ Λάρνακας, όπου είχε αξιόλογες εμφανίσεις πετυχαίνοντας 13 γκολ σε 37 εμφανίσεις, ενώ το 2008 παραχωρήθηκε στην ουκρανική Μεταλούργκ Ντονέτσκ. Τον Ιούλιο του 2010 επέστρεψε στην ΑΕΚ Λάρνακας, δηλώνοντας ότι επέστρεψε στην οικογένειά του. Πρόκειται για το ίνδαλμα των οπαδών της ΑΕΚ, οι οποίοι τον υπεραγαπούν.

Εξωτερικοί σύνδεσμοι 

Προσωπικός ιστότοπος

Ποδοσφαιριστές ΑΕΚ Λάρνακας
Νιγηριανοί ποδοσφαιριστές
Μέσοι ποδοσφαιριστές
Ποδοσφαιριστές ΣΚ Μπέιρα Μαρ
Ποδοσφαιριστές ΦΚ Μεταλούργκ Ντονέτσκ
Ποδοσφαιριστές Εθνικής Νιγηρίας
Ποδοσφαιριστές Κάλντας ΣΚ
Ποδοσφαιριστές Ζαμάλεκ ΣΚ
Ποδοσφαιριστές Νίκου & Σωκράτη Ερήμης
Ποδοσφαιριστές ΟΦΚΙ Τομάρ
Ποδοσφαιριστές Α΄ κατηγορίας Κύπρου